Ліль-Бабс

Барбру Маргарэта Свенсан, больш вядомая пад сцэнічным імем Ліль-Бабс (швед. Barbro Margareta «Lill-Babs» Svensson; 9 сакавіка 1938, Ервсё, Хельсінгланд, Швецыя — 3 красавіка 2018, Стакгольм, Швецыя) — шведская спявачка, актрыса і тэлевядучая. З канца 1950-х і да сваёй смерці ў 2018 годзе Ліль-Бабс з’яўлялася адной з самых папулярных артыстак Швецыі. У 1961 годзе яна прадстаўляла Швецыю на конкурсе Еўрабачанне ў Канах (Францыя) з песняй «Красавік, красавік» () (заняла 14-е месца). Была добра вядомая дзякуючы сваёй песні «Ты ўсё яшчэ кахаеш мяне, Клас-Ёран?» (швед. «Ar du kar i mej annu Klas-Goran?»)

 Ранняе жыццё і кар’ера 

Барбру Маргарэта Свенсан нарадзілася ў Ярвсё, за 290 км на поўнач ад Стакгольма. Упершыню яна спявала ў царкве ва ўзросце 11 гадоў. Яе першае публічнае выступленне было з калегам яе бацькі, які акампанаваў яе выступленню на акардэоне.
Першы публічны выступ Барбру Маргарэта Свенсан адбыўся ў Ярвсё ў 1953 годзе. Неўзабаве пасля гэтага яна пачала спяваць з аркестрам Ласе Шэнінга. Яе заўважылі, калі яна спявала ў радыёперадачы Morgonkvisten («Ранняя раніца») у 1954 годзе. Яе выступ спадабаўся музыканту і музычнаму прадзюсару Сайману Брэму (швед. Simon Brehm), які ўзяў яе з сабой у Стакгольм.
Брэм быў менеджарам Свенсан да самай сваёй смерці ў 1967 годзе. Менавіта ён даў Свенсан яе сцэнічнае імя «Ліль-Бабс», якое з’яўляеца гульнёй слоў — маленькая Бабс, як сувязь са старэйшай і адначасова больш вядомай спявачкай Алісай Бабс (швед. Alice Babs). У 1954 годзе яна выпусціла свой першы музычны альбом, гэта была грамафоная кружэлка з дзвюма песнямі: «Min mammas boogie» («Бугі маёй мамы») і «Svar till 'Ung och kar'» («Адказ на песню» Young And In Love"). Неўзабаве пасля гэтага яна вярнулася ў Ярвсё і нарадзіла дачка Моніку.

Ліль-Бабс дэбютавала на тэлебачанні ў 1957 годзе, а першае шоў, якое выйшла пад яе імем, з’явілася ў 1958 годзе.

У 1959 годзе яна выканала песню Стыкана Андэрсана (швед. Stikkan Anderson) "Ты ўсё яшчэ любіш мяне, Клас-Ёран? (швед. «Är du kär i mej ännu Klas-Göran?»), якая стала сапраўдным хітом таго часу.

Ліль-Бабс таксама знялася ў шведскіх кінафільмах Svenska Floyd І En nolla för mycket.

 Еўрабачанне і далейшая кар’ера 

Ліл-Бабс прадстаўляла Швецыю на конкурсе песні Еўрабачанне-1961 з песняй «Красавік, Красавік»(англ.. «April, april»). Першапачаткова ў нацыянальным фінале яна была выкананая спяваком Сіў Мальмквіст (швед. Siw Malmkvist), але Ліль-Бабс была абраная для выканання песні ў Канах, заняўшы 14-ае месца на конкурсе.
Ліль-Бабс таксама выступала на шведскім фестывалі песні Melodifestivalen тры разы ў 1960, 1961 і 1973 годзе. У 1969 годзе яна прыняла ўдзел у нарвежскім Melodi Grand Prix, але не здолела заваяваць галоўны прыз. Неўзабаве пасля Еўрабачання яна пачала кар’еру ў ФРГ, дзе знялася ў некалькіх фільмах. Яна таксама выпусціла два сінгла на англійскай мове для музычнага рынку Злучаных Штатаў Амерыцы.

міні|left|Ліль-Бабс і Бітлз на падлеткавым музычным шоў «Drop-In», 1963
У 1963 годзе Ліль-Бабс пазнаёмілася з «Бітлз» (англ. The Beatles), калі яна была галоўнай запрошанай зоркай на падлеткавым музычным шоў «Drop-In», трансляваным на шведскім тэлеканале SVT. Невядомая тады яшчэ свету група «Бітлз» папрасіла яе даць ім аўтограф.

 Тэлебачанне 

міні|left|Ліль-Бабс у 2013 годзе
Ліль-Бабс прадставіла публіцы некалькі тэлевізійных шоў, такіх як Hemma hos Lill-Babs (1987), Morgonlust (1988), Vem tar vem (1990) і Cocktail (1991), усе з іх трансляваліся на шведскім тэлебачанні SVT.

У 2010 годзе яна ўдзельнічала ў тэлевізійным шоў «Так нашмат лепш» (швед. Så mycket bättre) на TV4. У 2012 годзе Ліль-Бабс прыняла ўдзел у шведскім тэлешоў «Зоркі ў замку» (швед. Stjärnorna på slottet), якое транслявалося на SVT, дзе яна распавяла пра сваю кар’еру. У 2017 і 2018 гадах яна грала лесбійскага персанажа Гугэ (швед. Gugge) у двух сезонах серыяла Bonusfamiljen на SVT.

У 2017 годзе тэлеканал TV4 паказаў двухсерыйны дакументальны фільм «Жыццё Ліль-Бабс» (швед. Lill-Babs, Leva livet), які распавёў пра яе лёс і творчасць .

 Ушанаванне памяці 
Ліль-Бабс памерла 3 красавіка 2018 года пасля анкалогіі і сардэчнай недастатковасці.

У дзень яе смерці шведскія тэлеканалы SVT і TV4 змянілі сеткі вяшчання, каб паказаць у эфіры праграмы пра Ліль-Бабс. SVT транслявала біяграфічны дакументальны фільм 2004 года "Lill-Babs i 50 år («Ліль-Бабс ужо 50 гадоў»), уключаючы дакументальны фільм TV4 ад 2017 года.

Яна была пахавана ў царкве Ярвсё 28 мая таго ж года.

 Асабістае жыццё 
Ліль-Бабс была замужам за спеваком Ласэ Бергхагенам у 1965—1968. У 1969—1973 гадах яна была замужам за нарвежскім футбалістам К’елам Касперсенам. У яе тры дачкі: Моніка Свенсан (нар. 1955), Малін Бергхаген (нар. 1966) і Крысцін Касперсэн (нар. 1969).

Яна выпусціла аўтабіяграфію «Яна — гэта я» (швед. Hon är jag) у 1996 годзе.

У 2017 годзе Ліль-Бабс была ўключана ў Залу славы шведскай музыкі.

 Дыскаграфія 
(Крыніца: Discogs artist page)

 Год Альбом 1962 Splorr 1964 Svensson hyllar Alpertsson 1967 Lill-Babs 1968 Lill-Babs 1971 Välkommen till världen 1972 Jag ska sjunga för dig 1973 Hurra hurra 1975 Det våras för Barbro 1976 Lev mänska lev 1977 På scen 1979 Till mina vänner 1982 Lill-Babs i en show av Lars Forssell 1982 Det är ju min show! (på cd 1998) 1984 Barbro 1998 Who’s Sorry Now 2005 Här är jag 2014 Kom 2014

 Фільмаграфія 
(Крыніцы: Swedish Film Database — IMDb artist page))

 Год Фільм 1956 Suss gott 1959 Fly mej en greve 1961 Svenska Floyd 1962 The Turkish Cucumbers 1962 En nolla för mycket 1965 Pang i bygget 1965 Calle P 1989 Imorron och imorron och imorron 1990 Vem tar vem (ТВ-шоў) 1998 Mulan (Swedish voice and singing as Grandmother Fa) 2002 Rederiet (Роля госця) 2012 Den sista dokusåpan 2014 Paddington (агучка) 2017-2018 Bonusfamiljen (ТВ-серыял) 2012 Paddington 2 (агучка)

Катэгорыя:Спевакі і спявачкі Швецыі
Катэгорыя:Удзельнікі конкурсу песні Еўрабачанне